Det melder laget på sin egen nettside lørdag formiddag.

– Alexander Søderlund er blant oss, sa St. Étienne-manager Christophe Galtier på en pressekonferanse, skriver klubben.

Kan debutere neste helg

– Han signerte på fredag og trente individuelt lørdag. Han vil også trene individuelt søndag. Målet er at han blir med laget for fullt fra og med neste uke og at han er klar til kamp neste søndag. Vi har satt sammen et treningsopplegg for ham slik at han restituere seg fra sesongen som var uten å miste rytmen, fortsatte Galtier.

Prisen har ikke blitt offentliggjort.

Søderlund gikk fra FK Haugesund til Rosenborg 2013.

I høst avslo Rosenborg et bud fra Russland på i underkant av 10 millioner kroner for spissen.

28-åringen har i flere sesonger vist målteft.

I 2014-sesongen startet rogalendingen 17 seriekamper for Rosenborg og scoret 13 mål før han pådro seg en strekkskade. Forrige sesong scoret han 22 mål på 27 kamper for seriemesterne og ble dermed Tippeligaens suverene toppscorer.